ఆంధ్రజ్యోతిప్రత్యేక కథనం, చెన్నై:అన్నాడీఎంకే అధినేత్రి జయలలిత కన్ను మూశారంటూ ‘ఏబీఎన్ ఆంధ్రజ్యోతి’ బ్రేకింగ్.. మరి కొద్దిసేపటికే తమిళ ఛానల్ దినతంతి ఫ్లాష్ న్యూస్... అదే క్షణంలో అన్నాడీఎంకే ప్రధాన కార్యాలయంలో పార్టీ పతాకం అవనతం చేస్తున్న దృశ్యాలు జయా టీవీలో ప్రత్యక్షం.. అంతే! రాష్ట్రం మొత్తం శోకసంద్రంలో మునిగిపోయింది. అన్నాడీఎంకే కార్యకర్తలైతే గుండెలు బాదుకుంటూ కుప్పకూలిపోయారు.. జయ చికిత్స పొందిన అపోలో ఆస్పత్రి వద్ద కార్యకర్తలు రగిలిపోయారు. 75 రోజులుగా తమ అభిమాన అధినేత్రిని తమకు చూపకుండానే.. ‘ఇదిగో లేచారు.. అదిగో తిన్నారు’ అంటూ ప్రచారం చేసి హఠాత్తుగా చనిపోయారని చెప్పడమేంటంటూ నిప్పులు చెరిగారు. ఆస్పత్రిపై రాళ్లు రువ్వారు.. విధ్వంసానికి పాల్పడ్డారు. ఒక్కసారిగా రేగిన ఆగ్రహ జ్వాలతో పోలీసుశాఖ సైతం దిమ్మెరపోయింది.. ఆ కొద్దిసేపటికే.. ‘లేదు.. లేదు జయ చనిపోలేదు.. తుది ప్రయత్నం చేస్తున్నాం..’ అంటూ అపోలో ఆస్పత్రి ప్రకటించింది.. దాంతో కార్యకర్తలు కొంత చల్లబడ్డారు.. రాత్రి 11.30 గంటలు దాటిన తరువాత జయ చనిపోయారంటూ అపోలో ఆసుపత్రి ప్రకటన విడుదల చేసింది. దాంతో మరోమారు యావత్ తమిళనాడును దుఃఖం ఆవరించింది.       ఆనాడు మొదలైన గందరగోళం, ఏడాది పూర్తయినా కొనసాగుతూనే వుంది. అమ్మలేని ఏడాదిలో రాష్ట్ర రాజకీయాల్లో, అన్నాడీఎంకే నేతల వ్యవహారశైలిలో పెనుమార్పులు సంభవించాయి. ప్రతిపక్షాలు సైతం ధైర్యంగా మాట్లాడ్డం మొదలుపెట్టాయి.. ఏనాడూ నోరెత్తని ప్రముఖులంతా అన్నాడీఎంకే పాలనను విశ్లేషిస్తూ ప్రకటనలు గుప్పిస్తున్నారు.. ప్రతిపక్షాలు బలపడ్డాయ్, అధికార పక్షాలు బలహీనపడ్డాయ్.. అన్నాడీఎంకేలో ‘ఎవరికి వారే యమునా తీరే’ అన్న చందంగా నేతలంతా తమకు తామే గొప్ప అనుకుంటూ ముందుకు పోతున్నారు.. కానీ అన్నాడీఎంకే వైభవాన్ని గమనించిన వారు మాత్రం ప్రస్తుత దుస్థితి చూసి ఖిన్నులవుతున్నారు.. అమ్మ ఉన్నప్పటికీ- ఆమె మరలిపోయినప్పటికీ తేడాను బేరీజు వేసుకుంటున్నారు.                                                                2016లో..తెలుగు చదువుకునేందుకు మార్గం సుగమమయ్యేలా ఒక్క మాట ముఖ్యమంత్రికి చెప్పాలంటూ తెలుగువారంతా నాటి గవర్నర్ కొణిజేటి రోశయ్యను అభ్యర్థించారు.. అయితే ఆ మాటను నాటి సీఎం జయలలితకు వెంటనే చెప్పడానికి ఆయన సాహసిం చలేకపోయారు.. ఎన్నో రోజుల తరువాత.. ‘తగిన సమయం’ చూసి ‘అవకాశం ఉంటే చూడండమ్మా..’ అని నసుగుతూ ఆమెకు అసలు విషయాన్ని వివరించారు..2017లో..ప్రభుత్వం ఏం చేస్తుందో, పాలన ఎలా ఉందో తెలుసుకునేందుకు గవర్నర్ భన్వరీలాల్ పురోహిత్ నేరుగా అధికారులతో సమావేశాలు నిర్వహిస్తున్నారు. ఆయనే నేరుగా ఆదేశాలిస్తున్నారు, సమాచారం తెప్పించుకుంటున్నారు.. తానే ప్రభుత్వాధినేతను అన్నట్టుగా వ్యవహరిస్తున్నారు.. అంతేనా! కేంద్రం నుంచి నిధులు రావాలంటే తాను నిజానిజాలు వెల్లడించాల్సి వుంటుందని కూడా గద్దిస్తున్నారు.. ఇక కేంద్రంలో అధికారంలో వున్న బీజేపీ నేతలైతే మంత్రులకే ఆదేశాలు జారీ చేస్తున్నారు.. అధికారులకు హుకుం జారీ చేసి పనులు చేయించుకుంటున్నారు..రాష్ట్రంలో ప్రభుత్వం ఎలా ఉందో, ప్రభుత్వాధినేత పని తీరు ఎలా ఉందో చెప్పడానికి ఈ రెండు సంఘటనలు సరిపోతా యేమో!? జయలేని అన్నాడీఎంకే ప్రభుత్వంపై పెత్తనం చేసేందుకు నేతలంతా పోటీపడుతున్నారు.      అయినా తమ పబ్బం గడిస్తే చాలు గానీ ఎవరెలా వ్యవహరిస్తే ఏం అన్నట్టుగా రాష్ట్ర ప్రభుత్వ పాలకుల తీరు సాగిపోతోంది. అన్నాడీఎంకే అధినేత్రి, మాజీ ముఖ్యమంత్రి జయలలిత కన్ను మూసి నేటికి ఏడాది పూర్తయింది. ఆమె కన్నుమూసిన కొన్నాళ్లకే పార్టీలోనూ, ప్రభుత్వంలోనూ చీలికలు వచ్చాయి. జయ ‘వారసత్వం’ గుంజుకునేందుకు అధికార పార్టీ నేతలు పోటీ పడుతున్నారు. రాష్ట్ర రాజకీయాల్లో ఎన్నో మార్పులు చోటుచేసుకున్నాయి.ఐటీ దాడులు    2006 నుంచి జయ హయాంలో అక్కడక్కడా అడపాదడపా తనిఖీలు చేపట్టిన ఆదాయపు పన్నుల శాఖ.. ఆమె కన్నుమూసిన వారం రోజులకే జూలు విదిల్చింది. వీఐపీలతో పాటు ఏకంగా సచివాలయంలో, ప్రభుత్వ ప్రధాన కార్యాదర్శి నివాసంలోనే సోదాలు చేపట్టింది. ప్రత్యేక తమిళనాడు ఏర్పడిన తరువాత సచివాలయంలోకి ఐటీశాఖ అధికారులు కాలుపెట్టడం అదే ప్రథమం. అంతేగాక సాయుధులైన బ్లాక్ కమెండోలతో సచివాలయంలోకి అధికారులు జొరబడి సోదాలు నిర్వహించారు. ‘జయ బతికి వుంటే ఇంత సాహసానికి ఒడిగట్టగలరా?’ అంటూ నాటి సీఎస్ రామ్మోహనరావు చేసిన ఆక్రందన అర్థవంతమైనదే గానీ.. ఐటీ సోదాల్లో ఆయన కూడా ఉండడంతో ఆ మాటలు అంతగా జనానికి ఎక్కినట్టు లేదు. ఈ వ్యవహారంపై నాడు ముఖ్యమంత్రి సీట్లో కూర్చొని వున్న ఒ.పన్నీర్సెల్వం కిమ్మనలేదు. అంతేగాక అసలు సచివాలయ వ్యవహారంతో తనకేమీ సంబంధం లేదన్నట్టు వ్యవహరించారు.    నిజానికి ఆ సోదాలు ఆయనకు తెలిసే జరిగాయని ఐటీ వర్గాలు బాహాటంగానే వ్యాఖ్యానిస్తున్నాయి. అంతకు ముందే వ్యాపావేత్త శేఖర్రెడ్డి వ్యాపారాలపై ఐటీ పంజా విసరింది. అది మొదలు నిన్నమొన్నటి వరకూ ఐటీ శాఖ రాష్ట్రాన్ని ఒణికిస్తూనే వుంది. అక్రమార్కులపై దాడులు తప్పు లేదు గానీ, కొంతమందినే లక్ష్యంగా చేసుకుని వాటిని కొనసాగించడమే సరికాదని ఆఖరికి ప్రతిపక్షాలు సైతం దుమ్మెత్తిపోస్తున్నాయి. విచిత్రమేమంటే.. తమ పార్టీ నేతలపై ఐటీ సోదాలు జరుగుతున్నా అధికార పార్టీ వారు మాత్రం నోరెత్తలేని పరిస్థితి.సీఎం పీఠంపై ఇద్దరు కృష్ణులుజయ కన్నుమూసినట్టు ప్రకటించిన కొద్దిసేపటికే రాజ్భవన్లో పన్నీర్సెల్వం మంత్రివర్గం ప్రమాణస్వీకారం చేసింది. అయితే జయ జైలుకెళ్లినప్పుడు పదవులను ఎక్కాల్సిన సమయంలో బోరుబోరుమంటూ రోదించిన నేతలు.. ఆమె చనిపోయిన తరువాత పదవులు తీసుకునేటప్పుడు కించిత్ కన్నీరు కూడా పెట్టకపోవడాన్ని యావత్ ప్రజానీకం గమనించింది. జయ ఉన్నప్పుడూ, లేనప్పుడూ ఒకేలా వ్యవహరించిన బాలకృష్ణారెడ్డి లాంటి మంత్రులు మాత్రం విమర్శకుల ప్రశంసలు అందుకున్నారు.. కాగా జయ అనంతరం సీఎం కుర్చీ ఎక్కిన పన్నీర్సెల్వం.. రెండు నెలలకే పదవిని వదులుకోవాల్సి వచ్చింది. శశికళ కోసం, శశికళ చేత సీఎం కుర్చీని దూరం చేసుకున్న ఓపీఎస్.. తిరిగి దానిని దక్కించుకోలేకపోయారు. సీఎం పీఠం కోసం జరిగిన కుమ్ములాటలో.. హఠాత్తుగా తెరపైకొచ్చిన ఈపీఎస్ దానిని దక్కించుకోగా, వక్రించిన విధి వెక్కిరించగా శశికళ మాత్రం గతంలో జయతో పాటు ఇరుక్కున కేసు కారణంగా జైలుకు వెళ్లాల్సి వచ్చింది. దాంతో ఆమె పార్టీ ప్రధాన కార్యదర్శి పదవికీ మాజీగా మిగిలిపోయారు.కాలరెగరేస్తున్న మంత్రులు..జయ బతికివున్నప్పుడు ఆమె కళ్లలోకి చూసేందుకు సైతం ధైర్యం లేనట్టుగా కనిపించిన మంత్రులు.. ఇప్పుడు కాలరెగరేసి తిరుగుతున్నారు. ఎవరికి వారు స్వేచ్ఛగా నిర్ణయాలు తీసుకుంటు న్నారు. ఒక మంత్రి అయితే నీటిని పొదుపు చేయాలంటే చెరువులను థర్మాకోల్తో కప్పేయాలని నిర్ణయించడంతో పాటు ఏకంగా ఆ పథకాన్ని ప్రారంభించి నవ్వుల పాలయ్యారు. మరో మంత్రి అయితే.. ఇళ్లముందు పేడ కళ్లాపి చల్లితే డెంగ్యూ జ్వరం రాదని సూచనలు ఇచ్చి జనాల్ని దిగ్ర్భాంతిలో పడేశారు. మరో మంత్రి.. రాష్ట్రంలో అసలు రోడ్లే దెబ్బతినలేదని, గుంతలంటే ఏంటో తమిళనాడు ప్రజలకు తెలియడం లేదని చెప్పి రాష్ట్రం నివ్వెరపోయేలా చేశారు. జయ వున్నప్పుడు మీడియా ముందుకు వచ్చేందుకు సైతం ధైర్యం చేయలేని మంత్రుల్లో చాలామంది.. ఇప్పుడు ఏకంగా ప్రతిరోజూ టీవీల్లో చర్చకు కూర్చుకుంటున్నారు. మీడియా సమా వేశాల్లో.. పక్కనే సీఎం వున్నా పట్టించుకోకుండా మంత్రులే అంతా చెప్పేసి చివరగా ‘మీరేమైనా మాట్లాడతారా?’ అని ఓ మాట ఎడప్పాడిని అడుగుతున్నారు. నిజానికి ఆదిలో ఎడప్పాడి ప్రభుత్వం చక్కని పనితీరు కనబరచింది. సీఎం తీసుకున్న నిర్ణయాలు ప్రతిపక్షాల చేత సైతం ప్రశంసించబడ్డాయి. కానీ ఆ తరువాత ఏం జరిగిందో కానీ.. ఆయన పనితీరూ అంతగా ఆకట్టుకోవడం లేదు. నాకెందులెమ్మన్న భావన అడుగడుగునా కనిపిస్తోంది.గళమెత్తుతున్న ప్రముఖులుజయ వున్నప్పుడు ప్రభుత్వంపై గట్టిగా విమర్శలు చేయలేకపోయిన పలువురు ప్రముఖులు.. ఇప్పుడు నేరుగా వాగ్బాణాలు ఎక్కుపెడుతున్నారు. ప్రభుత్వం అవినీతివయమైందని పోల్చడంతో పాటు సునిశితమైన విమర్శలు చేస్తున్నారు. సీనియర్ నటుడు కమలహాసన్తో పాటు పలువురు ప్రముఖులు ధైర్యంగా మాట్లాడుతున్నారు.కొత్త పార్టీల కలకలం!జయ మరణానంతరం, డీఎంకే అధినేత కరుణానిధి తీవ్ర అనారోగ్యానికి గురవ్వడంతో రాష్ట్రంలో రాజకీయ శూన్యత ఏర్పడిందని అన్ని వర్గాలు భావిస్తున్నాయి. దీంతో ఆ శూన్యతను భర్తీ చేసేందుకు సినీవర్గాలు పోటీపడుతున్నాయి. ప్రముఖ నటుడు కమల్హాసన్ ఇప్పటికే పార్టీ పెట్టబోతున్నట్టు ప్రకటించగా, రజనీకాంత్ కూడా ఒకడుగు ముందుకు, రెండడుగులు వెనక్కి అన్నట్టుగా ఆలోచిస్తున్నారు. ఇక యువనటుడు విశాల్ ఇప్పటికే ఆర్కే నగర్ ఉప ఎన్నికల్లోకి దూకినందున భవిష్యత్తులో ఆయన నుంచి పార్టీ ఆశించవచ్చని రాజకీయవర్గాలు భావిస్తున్నాయి. అథఃపాతాళానికి ప్రముఖులుజయ ఉన్నప్పుడు ఆమె సన్నిహితురాలు వీకే శశికళ, కార్యదర్శి పూంగుండ్రం, ఐఏఎస్లు షీలా బాలకృష్ణన్, పి.రామ్మోహనరావు వంటి హేమా హేమీలు పార్టీలో, ప్రభుత్వంలో చక్రం తిప్పే వారు. వారి సలహాలు, సూచనలతోనే జయ రెండోమారు వరుసగా గద్దెనెక్కి చెబుతుంటారు. అయితే జయ మరణానంతరం ఇలాంటి ప్రము ఖులంతా అథఃపాతాళానికి ఒదిగిపోయారు. ఆందోళనలు - ధర్నాలుజయ హయాంలో ‘ఒక చేత్తో గిచ్చి-మరో చేత్తో ఇచ్చి’ అన్నట్టుగా ఉండేది. అయితే ఆమె మరణానంతరం రాష్ట్రంలో చరిత్రలో కనీవినీ ఎరుగని విధంగా ధర్నాలు జరిగాయి. జల్లికట్టు కోసం మెరీనా జనసంద్రంగా మారగా, నైట్రోజన్ పథకానికి వ్యతిరేకంగా నెడువాసల్, రుణ మాఫీ కోసం ఢిల్లీలో రైతుల సుదీర్ఘ ధర్నాలు జరిగాయి. వీటి వల్ల మంచి జరిగిందా, చెడు జరిగిందా అన్న చర్చ పక్కన బెడితే ఈ స్థాయిలో ఆందోళనలు జరగడానికి కారణం మాత్రం ఖచ్చితంగా దృఢమైన నాయకత్వం లేకపోవడమేనన్నది విశ్లేషకుల అంచనా.పారిపోతున్న పరిశ్రమలురాష్ట్ర ప్రభుత్వం నుంచి సరైన స్పందన లేకపోవడం, పొరుగు రాష్ట్రాలు ఆకర్షణీయమైన పథకాలు అందిస్తుండడంతో రాష్ట్రానికి రావాల్సిన పరిశ్రమలతో పాటు ఇటీవలే పాగా వేసిన పరిశ్రమలు సైతం తరలిపోతున్నాయి. అయినా వాటిని వారించే నాధుడు కరు వైనట్టు ప్రభుత్వ వర్గాలే చెబుతున్నాయి. ప్రపంచ పరిశ్రమల సదస్సు నిర్వహించి రూ.1.50 లక్షల కోట్ల పెట్టుబడులు రాబట్టిన రాష్ట్రంలో.. పరిశ్రమల గురించి పట్టిం చుకునే వారే లేకుండాపోయారంటూ అధికారులు వాపోతున్నారు. నిధుల రాకేదీ?ఫలానా పథకం కింద ఇన్ని నిధులు రావాలంటూ గతంలో జయ ముఖ్యమంత్రిగా వున్నప్పుడు నెలకొక లేఖ అయినా కేంద్రానికి వెళ్లేది. కానీ ఈ మధ్య కాలంలో నిధుల ప్రస్తావనే రాష్ట్ర ప్రభుత్వం వద్ద లేకుండాపోయింది. దీని గురించి కేంద్రాన్ని గట్టిగా నిలదీసే నాయకుడు కనిపించడం లేదు. పథకాల అమలు కుంటుపడిందని అన్ని వర్గాలు అంగీకరి స్తున్నాయి. జయ మానసిక పుత్రికలుగా పేరుబడ్డ అమ్మ క్యాంటీన్ వంటి వాటి నిర్వహణ కూడా సరిగ్గా సాగడం లేదు. కొత్త వారసులుప్రపంచానికి తెలియని ‘జయ వారసులు’ ఇప్పుడు దేశవ్యాప్తంగా హాట్టాపిక్గా మారారు. జయ కుమార్తెనంటూ అమృత డీఎన్ఏ పరీక్షకు సిద్ధం కాగా, తామే నిజమైన వారసులమంటూ జయ మేనకోడలు దీప, మేనల్లుడు దీపక్ గట్టిగా గళమెత్తుతున్నారు. మొన్నటి వరకూ అన్నాడీఎంకే నేతలకు పవిత్రమైన ఆలయంగా కనిపించిన పోయెస్గార్డెన్.. ఇప్పుడు దెయ్యాలకొంపగా గోచరి స్తోంది. అటువైపు కన్నెత్తిచూసే నేతే లేకుండాపోయారు. ఇప్పుడు మీడియాకు బాగా కనిపించేందుకు అనువుగా వున్న జయ సమాధి కేంద్రబిందువుగా మారింది. అన్నాడీఎంకేలోకి చేర్చుకోవాలన్నా, అన్నాడీఎంకే నుంచి తరిమికొట్టాలన్నా, సీటెక్కాలన్నా, సీటు దించాలన్నా జయ సమాధే సాక్ష్యంగా కనిపిస్తోంది. గుంభనంగా డీఎంకేగత చరిత్ర ఎలా వున్నా.. స్టాలిన్ చేతుల్లోని డీఎంకే పార్టీ వ్యవహారశైలి మాత్రం జయ మరణానంతరం ప్రశంసలు అందుకుంటోంది. ఎన్నికలు జరిగితే చాలు.. అధికారం అందుకు నేందుకు సిద్ధమవుతోంది. అన్నాడీఎంకేలోని లుకలుకలను తమకు అనుకూలంగా మలచుకునే అవకాశం వచ్చినా.. స్టాలిన్ సంయ మనం పాటించడం అన్నివర్గాలను సంభ్రమాశ్చర్యాలకు గురి చేస్తోంది. ప్రభుత్వాన్ని కూల్చే అవకాశం వచ్చినా స్టాలిన్ తొందర పాటును ప్రదర్శించలేదు. ఆయన నిర్ణయం ఆ పార్టీ సీనియర్ల కినుకకు కారణమైనా.. యావత్ రాష్ట్ర అభినందనలకు కారణమవుతోంది. అయితే ‘కొత్తస్నేహం’తో పాతమిత్రులు ఇరుకునపడుతుండడంతో ఆ కూటమిలో ఇబ్బందికరమైన అంశంగా కనిపిస్తోంది. గవర్నర్ గిరీ !జయ పంపిన ఫైలుపై సంతకం చేయడం తప్ప, దానిని ప్రశ్నించే సాహసం ఇప్పటి వరకూ ఏ గవర్నర్ చేయలేదు. అలా సాహసించిన డాక్టర్ మర్రి చెన్నారెడ్డి రాజ్భవన్లో ఎన్ని ఇక్కట్లు ఎదుర్కొన్నారో యావద్దేశానికి ఎరుకే. అయితే ఆమె మరణా నంతరం ప్రస్తుత గవర్నర్ ఏకంగా ప్రభుత్వాన్నే సమీక్షించేందుకు సిద్ధమవుతున్నారు. అధికారులతో నేరుగా సంబంధాలు పెట్టు కుంటున్నారు. నెలనెలా అన్ని జిల్లాల్లో సమీ క్షలు నిర్వహిస్తానని కూడా బాహాటంగా ప్రకటించారు. అయినా ప్రభుత్వ పాల కుల నుంచి ఎలాంటి ప్రతిఘటన లేకపోవడంతో పాటు ‘ఆయన తీరు శెభాష్’ అంటూ ప్రశంసలు వినిపిస్తుండ డాన్ని చూసి యావత్ రాష్ట్రం విస్తుపోతోంది.కబళించే యత్నంలో బీజేపీఅన్నాడీఎంకేను కబళించేందుకు కేంద్రంలో అధికారం చెలా యిస్తున్న బీజేపీ ముమ్మరంగా ప్రయత్నాలు సాగిస్తోంది. తాము చెప్పింది తప్ప మరొకటి చేయకూడదన్న తరహాలో బీజేపీ వ్యవహరిస్తుండడం అన్నాడీఎంకే నేతలకు మింగుడు పడడం లేదు. అయితే బీజేపీ పెద్దల హుకుంలను పాటించడం తప్ప మరో గత్యంతరం లేని పరిస్థితుల్లో వారు ‘జీ హుజూర్’ అంటున్నారు. జయ తమ ప్రత్యర్థిగా వున్నా ఆమె ఇంటికెళ్లి మరీ ఆమె ను మంచి చేసుకునేందుకు ప్రయత్నించిన పెద్దలు.. ఇప్పుడు అన్నాడీఎంకేను తమ కనుసన్నల్లో నడిపించేందుకు పోటీపడుతున్నారు. ఆఖరికి ప్రభుత్వ వ్యవహారాల్లోనూ బీజేపీ నేతలు జోక్యం చేసుకుంటున్నారు.
aandhrajyotipratyeka kathanam, chennai:annadienke adhinetri jayalalita kannu muusaarantuu ‘abn aandhrajyoti’ braking.. mari koddisepatike tamila chaanal dinatanti flash neus... adhe kshanamlo annadienke pradhaana kaaryaalayamlo party pataakam avanatam chestunna drushyaalu jayaa tvlo pratyaksham.. anthe! rashtram mottam sokasandramlo munigipoyindi. annadienke kaaryakartalaite gundelu baadukuntuu kuppakuulipooyaaru.. jaya chikitsa pondina apolo aaspatri vadda kaaryakartalu ragilipoyaru. 75 rojulugaa tama abhimana adhinetrini tamaku chuupakundaanee.. ‘idigo lechaaru.. adigo tinnaru’ antuu prachaaram chesi hataattugaa chanipoyarani cheppadamentantu nippulu cherigaaru. aaspatripai raallu ruvvaaru.. vidhvamsaaniki palpaddaru. okkasariga regina agraha jwaalatho polisusakha saitam dimmerapoyindi.. aa koddisepatike.. ‘ledu.. ledu jaya chanipoledu.. tudi prayatnam chestunnam..’ antuu apolo aaspatri prakatinchindi.. daamto kaaryakartalu kontha challabaddaru.. raatri 11.30 gantalu daatina taruvaata jaya chanipoyarantu apolo aasupatri prakatana vidudala chesindi. daamto maromaru yavat tamilanaadunu dukkham aavarinchindi.       aanaadu modalaina gandaragolam, edaadi puurtayinaa konasagutune vundi. ammaleni edaadilo rashtra rajakeeyaallo, annadienke nethala vyavahaarasaililo penumaarpulu sambhavinchaayi. pratipakshaalu saitam dhairyamgaa matladdam modalupettaayi.. enaaduu norettani pramukhulantaa annadienke paalananu vislaeshistuu prakatanalu guppistunnaru.. pratipakshaalu balapadday, adhikara pakshaalu balahinapadday.. annadienkelo ‘evariki vaare yamuna teere’ anna chandamgaa nethalanthaa tamaku taame goppa anukuntu munduku potunnaru.. cony annadienke vaibhavaanni gamaninchina vaaru maatram prastuta dusthiti chusi khinnulavutunnaru.. amma unnappatikii- aame maralipoyinappatiki tedaanu bereeju vesukuntunnaru.                                                                2016loo..telugu chaduvukunenduku maargam sugamamayyela okka maata mukhyamantriki cheppaalantuu teluguvaarantaa naati gavarnar konijeti rosayyanu abhyardhinchaaru.. ayithe aa maatanu naati cm jayalalitaku ventane cheppadaaniki aayana saahasim chalekapoyaru.. enno rojula taruvaata.. ‘tagina samayam’ chusi ‘avakaasam unte chudandamma..’ ani nasugutuu aameku asalu vishayaanni vivarinchaaru..2017loo..prabhutvam yem chestundo, paalana ela undo telusukunenduku gavarnar bhanwarilal purohit nerugaa adhikaarulatho samavesalu nirvahistunnaaru. aayane nerugaa aadesaalistunnaaru, samacharam teppinchukuntunnaara.. taane prabhutvaadhineetanu annattugaa vyavaharistunnaaru.. antena! kendram nunchi nidhulu ravalante taanu nijaanijaalu velladinchaalsi vuntundani kuudaa gaddistunnaru.. ika kendramlo adhikaaramlo vunna bgfa nethalaithe mantrulake aadesaalu jaarii chestunnaru.. adhikaarulaku hukum jaarii chesi panulu cheyinchukuntunnaru..rashtramlo prabhutvam ela undo, prabhutvaadhinetha pani teeru ela undo cheppadaaniki ee rendu sanghatanalu saripota yemo!? jayaleni annadienke prabhutvampai pettanam chesenduku nethalanthaa potiipadutunnaaru.      aina tama pabbam gadiste chaalu gaanee evarela vyavahariste yem annattugaa rashtra prabhutva paalakula teeru sagipotondi. annadienke adhinetri, maji mukhyamantri jayalalita kannu moosi netiki edaadi poortayindi. aame kannumuusina konnallake paartiiloonuu, prabhutvamloonuu cheelikalu vachayi. jaya ‘vaarasatvam’ gunjukunenduku adhikara party nethalu poty padutunnaru. rashtra rajakeeyaallo enno maarpulu chotuchesukunnayi.it daadulu    2006 nunchi jaya hayamlo akkadakkada adapadadapa tanikheelu chepattina aadaayapu pannula saakha.. aame kannumuusina vaaram rojulake joolu vidilchindi. viipeelatho paatu ekamgaa sachivaalayamlo, prabhutva pradhaana kaaryaadarsi nivaasamlone sodaalu chepattindi. pratyeka tamilanadu erpadina taruvaata sachivaalayamloki aitisakha adhikaarulu kalupettadam adhe pradhamam. antegaaka saayudhulaina black kamendolatho sachivaalayamloki adhikaarulu jorabadi sodaalu nirvahinchaaru. ‘jaya batiki vunte inta saahasaaniki odigattagalara?’ antuu naati cs rammohanarao chesina aakrandana ardhavantamainade gaanee.. it sodaallo aayana kuudaa undadamtho aa maatalu antagaa jananiki ekkinattu ledu. ee vyavahaarampai naadu mukhyamantri seetlo kuurchoni vunna o.pannirselvam kimmanaledu. antegaaka asalu sachivalaya vyavahaaramtho tanakemi sambandham ledannattu vyavaharinchaaru.    nijaaniki aa sodaalu aayanaku telise jarigayani it vargaalu baahaatamgaane vyaakhyaanistunnaaya. antaku munde vyaapaavetta sekharreddy vyaapaaraalapai it panja visarindi. adhi modalu ninnamonnati varakuu it saakha rashtranni onikistune vundi. akramaarkulapai daadulu tappu ledu gaanee, kontamandine lakshyamgaa chesukuni vaatini konasaginchadame sarikaadani aakhariki pratipakshaalu saitam dummettipostunna. vichitramemante.. tama party nethalapai it sodaalu jarugutunna adhikara party vaaru maatram norettaleni paristhiti.cm peethampai iddaru krishnulujaya kannumusinattu prakatinchina koddisepatike rajbhavanlo pannirselvam mantrivargam pramaanasveekaaram chesindi. ayithe jaya jailukellinappudu padavulanu ekkaalsina samayamlo boruborumantu rodinchina nethalu.. aame chanipoyina taruvaata padavulu teesukunetappudu kinchit kanneeru kuudaa pettakapovadaanni yavat prajaaneekam gamaninchindi. jaya unnappuduu, lenappuduu okela vyavaharinchina balakrishnareddy lanti mantrulu maatram vimarsakula prasamsalu andukunnaru.. kaga jaya anantaram cm kurchi ekkina pannirselvam.. rendu nelalake padavini vadulukovalsi vachindi. sasikala kosam, sasikala chetha cm kurcheeni dooram chesukunna ops.. tirigi daanini dakkinchukolekapoyaru. cm peetham kosam jarigina kummulaatalo.. hataattugaa terapaikochina eps daanini dakkinchukogaa, vakrinchina vidhi vekkirinchagaa sasikala maatram gatamlo jayatho paatu irukkuna kesu kaaranamgaa jailuku vellalsi vachindi. daamto aame party pradhaana kaaryadarsi padavikee majiga migilipoyaru.kaalaregarestunna mantrulu..jaya batikivunnappudu aame kallaloki chusenduku saitam dhairyam lenattugaa kanipinchina mantrulu.. ippudu kalaregaresi tirugutunnaru. evariki vaaru swechhagaa nirnayaalu teesukuntu nnaaru. oka mantri ayithe neetini podupu cheyalante cheruvulanu thermacoltho kappeyaalani nirnayinchadamto paatu ekamgaa aa pathakaanni praarambhinchi navvula palayyaru. maro mantri ayithe.. illamundu peda kallapi challithe dengue jwaram raadani suuchanalu ichi janaalni digrbhaantilo padesaaru. maro mantri.. rashtramlo asalu rodley debbatinaledani, guntalante ento tamilanadu prajalaku teliyadam ledani cheppi rashtram nivverapoyela chesaru. jaya vunnappudu media munduku vachenduku saitam dhairyam cheyaleni mantrullo chaalaamandi.. ippudu ekamgaa pratiroju tvllo charchaku kuurchukuntunnaaru. media sama vaesaallo.. pakkane cm vunna pattinchukokunda mantrule antaa cheppesi chivaragaa ‘meeremainaa matladatara?’ ani oo maata edappaadini adugutunnaru. nijaaniki aadilo edappadi prabhutvam chakkani paniteeru kanabarachindi. cm teesukunna nirnayaalu pratipakshaala chetha saitam prasamsinchabaddaayi. cony aa taruvaata yem jarigindo cony.. aayana paniteeruu antagaa aakattukovadam ledu. naakendulemmanna bhavana adugaduguna kanipistondi.galamettutunna pramukhulujaya vunnappudu prabhutvampai gattigaa vimarsalu cheyalekapoyina paluvuru pramukhulu.. ippudu nerugaa vaagbaanaalu ekkupedutunnaaru. prabhutvam avineetivayamaindani polchadamtho paatu sunisitamaina vimarsalu chestunnaru. seanier natudu kamalahaasantho paatu paluvuru pramukhulu dhairyamgaa maatlaadutunnaaru.kotta paarteela kalakalam!jaya maranaanantaram, dmca adhinetha karunanidhi teevra anaarogyaaniki guravvadamtho rashtramlo rajakeeya shoonyatha erpadindani anni vargaalu bhaavistunnaayi. deentho aa shoonyatanu bharti chesenduku sineevargaalu potipadutunnayi. pramukha natudu kamalhasan ippatike party pettabotunnattu prakatinchagaa, rajanikant kuudaa okadugu munduku, rendadugulu venakki annattugaa aalochistunnaaru. ika yuvanatudu visal ippatike aarke nagar upa ennikalloki dookinanduna bhavishyattulo aayana nunchi party aasinchavacchani raajakeeyavargaalu bhaavistunnaayi. athahpaataalaaniki pramukhulujaya unnappudu aame sannihituraalu veeke sasikala, kaaryadarsi poongundram, iaeslu sheela balakrishnan, pi.rammohanarao vanti hema hemeelu paartiiloo, prabhutvamlo chakram tippe vaaru. vaari salahalu, suuchanalathoonee jaya rendomaru varusagaa gaddenekki chebutuntaaru. ayithe jaya maranaanantaram ilanti pramu khulanta athahpaataalaaniki odigipoyaaru. aandolanalu - dharnalujaya hayamlo ‘oka chetto gicchi-maro chetto ichi’ annattugaa undedi. ayithe aame maranaanantaram rashtramlo charitralo kaneevinee erugani vidhamgaa dharnalu jarigai. jallikattu kosam merina janasandramgaa maaragaa, nitrogen pathakaaniki vyatirekamgaa neduwasal, runa maffey kosam dhilleelo raitula sudeergha dharnalu jarigai. veeti valla manchi jariginda, chedu jariginda anna charcha pakkana bedithe ee sthaayilo aandolanalu jaragadaaniki kaaranam maatram khachitamgaa drudamaina naayakatvam lekapovadamenannadi vislaeshakula anchana.paaripotunna parisramalurashtra prabhutvam nunchi saraina spandana lekapovadam, porugu rashtralu aakarshaneeyamaina pathakaalu andistundadamto rashtraniki ravalsina parisramalatoe paatu itivale paga vesina parisramalu saitam taralipotunnaayi. aina vaatini vaarinche nadhudu karu vainattu prabhutva vargale chebutunnaayi. prapancha parisramala sadassu nirvahinchi roo.1.50 lakshala kotla pettubadulu raabattina rashtramlo.. parisramala gurinchi pattim chukune vaare lekundapoyarantu adhikaarulu vaapotunnaaru. nidhula rakedi?falana pathakam kinda inni nidhulu raavaalantuu gatamlo jaya mukhyamantrigaa vunnappudu nelakoka lekha aina kendraaniki velledi. cony ee madhya kaalamlo nidhula prastavane rashtra prabhutvam vadda lekundapoyindi. deeni gurinchi kendraanni gattigaa niladeese nayakudu kanipinchadam ledu. pathakaala amalu kuntupadindani anni vargaalu angeekari stunnayi. jaya maanasika putrikalugaa perubadda amma cantin vanti vaati nirvahana kuudaa sarigga saagadam ledu. kotta vaarasuluprapanchaaniki teliyani ‘jaya vaarasulu’ ippudu desavyaaptamgaa hattapikga maaraaru. jaya kumaartenantuu amruta dna pareekshaku siddham kaga, taame nijamaina vaarasulamantuu jaya menakodalu deepa, menalludu deepak gattigaa galamettutunnaru. monnati varakuu annadienke nethalaku pavitramaina aalayamgaa kanipinchina poyesgarden.. ippudu deyyaalakompagaa gochari stondi. atuvaipu kannettichuse nethe lekundapoyaru. ippudu mediaku baga kanipinchenduku anuvugaa vunna jaya samadhi kendrabinduvugaa maarindi. annadienkeloki cherchukovalanna, annadienke nunchi tarimikottaalannaa, seetekkaalannaa, seetu dinchaalannaa jaya samadhe saakshyamgaa kanipistondi. gumbhanamgaa deenkegata charitra ela vunna.. stallin chetulloni dmca party vyavahaarasaili maatram jaya maranaanantaram prasamsalu andukuntondi. ennikalu jarigithe chaalu.. adhikaaram anduku nenduku siddhamavutondi. annadienkeloni lukalukalanu tamaku anukuulamgaa malachukune avakaasam vachina.. stallin samya manam paatinchadam annivargaalanu sambhramaascharyaalaku guri chestondi. prabhutvaanni koolche avakaasam vachina stallin tondara paatunu pradarsinchaledu. aayana nirnayam aa party seaniyarla kinukaku kaaranamainaa.. yavat rashtra abhinandanalaku kaaranamavutondi. ayithe ‘kottasneham’thoo paatamitrulu irukunapadutundadamto aa kootamilo ibbandikaramaina amsamgaa kanipistondi. gavarnar giree !jaya pampina phailupai santakam cheyadam tappa, daanini prasninche saahasam ippati varakuu e gavarnar cheyaledu. alaa saahasinchina dactor marri chennareddy rajbhavanlo enni ikkatlu edurkonnaro yaavaddesaaniki eruke. ayithe aame marana nantaram prastuta gavarnar ekamgaa prabhutvaanne sameekshinchenduku siddhamavutunnaaru. adhikaarulatho nerugaa sambandhaalu pettu kuntunnaru. nelanela anni jillaallo sami kshalu nirvahistaanani kuudaa baahaatamgaa prakatinchaaru. aina prabhutva paala kula nunchi elanti pratighatana lekapovadamto paatu ‘aayana teeru sebhash’ antuu prasamsalu vinipistunda daanni chusi yavat rashtram vistupotondi.kabalinche yatnamlo bgspennadynkanku kabalinchenduku kendramlo adhikaaram chela yistunna bgfa mummaramgaa prayatnaalu saagistondi. taamu cheppindi tappa marokati cheyakudadanna tarahaalo bgfa vyavaharistundadam annadienke nethalaku mingudu padadam ledu. ayithe bgfa peddala hukumlanu paatinchadam tappa maro gatyantaram laeni paristhitullo vaaru ‘jee hujur’ antunnaru. jaya tama pratyarthigaa vunna aame intikelli mari aame nu manchi chesukunenduku prayatninchina peddalu.. ippudu annaadeeenkenu tama kanusannallo nadipinchenduku potiipadutunnaaru. aakhariki prabhutva vyavahaaraalloonuu bgfa nethalu jokyam chesukuntunnaru.